
Nr. 615 din 11 februarie 2025
REFERATUL  DE APROBARE

la proiectul de hotărâre privind stabilirea de măsuri privind administrarea sistemului de supraveghere video al comunei Vulcana-Băi
Art. 29 din Legea nr. 24/2000 privind normele de tehnică legislativă pentru elaborarea actelor normative prevede că proiectele de acte normative trebuie însoţite de următoarele documente de motivare: 

a) expuneri de motive - în cazul proiectelor de legi şi al propunerilor legislative; 

b) note de fundamentare - în cazul ordonanţelor şi al hotărârilor Guvernului; ordonanţele care trebuie supuse aprobării Parlamentului, potrivit legii de abilitare, precum şi ordonanţele de urgenţă se transmit Parlamentului însoţite de expunerea de motive la proiectul legii de aprobare a acestora; 

c) referate de aprobare - pentru celelalte acte normative.
Rezultă că, pentru proiectele de hotărâre ale consiliului local, referatul de aprobare constituie instrumentul de prezentare şi motivare ale noilor reglementări propuse, normă susținută și de  prevederile art. 136 alin.(2) din Codul administrativ.
Am iniţiat un proiect de hotărâre, calitate acordată de prevederile  art. 136 alin.(1)  din Ordonanța de urgență a Guvernului nr. 57/2019 privind Codul administrativ, cu modificările și  completările ulterioare, având ca reglementare  stabilirea de măsuri privind administrarea sistemului de supraveghere video al comunei Vulcana-Băi
Sediul materiei privind această capacitate a Consiliului Local îl reprezintă:
a)
art. 120 alin. (1) și art. 121 alin. (1) și (2) din Constituția României, republicată;

b)
art. 3 și 4 paragrafele 1 – 4 din Carta europeană a autonomiei locale, adoptată la Strasbourg la 15 octombrie 1985, ratificată prin Legea nr. 199/1997;

c)
art.6 lit. a) și lit. c) din Legea nr. 190/2018 privind măsuri de punere în aplicare a Regulamentului (UE) 679/2016 al Parlamentului European și al Consiliului din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE (GDPR);

d)
art. 7 alin. (2) din Legea nr. 287/2009 privind Codul civil, republicată, cu modificările și completările ulterioare; 

e)
art. 1 alin. (2),  art. 95 alin.(2), art.96, art. 98, art. 105 alin.(1) art. 129 alin. (1), alin. (2) lit. c)  și lit. d) coroborat cu alin. (6) și alin. (7)  lit. g) și alin. (14) , art. 240 și art. 243 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

f)
art. 2 lit.  f), art. 6 și art. 10  din Legea nr. 190/2018 privind măsuri de punere în aplicare a Regulamentului (UE) 2016/679 al Parlamentului European şi al Consiliului din 27 aprilie 2016 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date şi de abrogare a Directivei ț9o95/46/CE (Regulamentul general privind protecţia datelor)

g)
art.1 și art.15 din Legea nr. 333 din 8 iulie 2003 privind paza obiectivelor, bunurilor, valorilor și protecția persoanelor, republicată, cu modificările și completările ulterioare;

h)
art.1 și 2 din Legea nr. 155/2010, Legea poliției locale, republicată, cu modificările și completările ulterioare;

i)
art. 4 alin. (8) din Legea nr. 230/2006 a serviciului de iluminat public, cu modificările și completările ulterioare;

j)
art. 7 – art. 13 din Legea nr. 52/2003 privind transparența decizională în administrația publică, republicată;

k)
art. 3 și art. 5 din Legea nr. 544/2001 privind liberul acces la informaţiile de interes public, cu modificările ulterioare; 

l)
art. 1 din Legea nr. 554/2004 a contenciosului administrative cu modificările şi completările ulterioare.;

m)
art.1 din Ordonanța Guvernului nr.21/2002, privind privind gospodărirea localităților urbane și rurale, aprobată prin Legea nr. 515/2002, cu modificările și completările ulterioare;

n)
Hotărârii Consiliului Local nr. 48 din 28 septembrie 2020 privind aprobarea Regulamentului cuprinzând măsurile metodologice, organizatorice, termenele și circulația proiectelor de hotărâre cu caracter normativ care se supun adoptării  Consiliului local al Comunei VULCANA-BĂI;

o)
 Hotărârii Consiliului Local nr. 05 din 29 ianuarie 2025 privind aprobarea Regulamentului de organizare și funcționare a Consiliului Local al Comunei Vulcana-Băi;

p)
 Hotărârii Consiliului Local nr. 111 din 23 decembrie 2024 privind alegerea președintelui și a potențialului președinte de ședință pentru durata ședinței următoare,

Proiectul de hotărâre urmează procedura prevăzută de art. 136 alin.(3)  din Ordonanța de urgență a Guvernului nr. 57/2019 privind Codul administrativ, cu modificările și  completările ulterioare, fiind înregistrat și depus la secretarul general al comunei, urmând a se transmite domnișoarei Elena-Roxana VASILE, șeful poliței locale din aparatul de specialitate al primarului comunei în vederea analizării şi întocmirii raportului de specialitate  și Comisiei de specialitate A,  în domeniile: comuna Vulcana-Băi, organizarea proprie, precum și organizarea și funcționarea aparatului de specialitate al primarului, ale instituțiilor publice, ale societăților de interes local, dezvoltarea economico-socială și administrarea domeniului public și privat ale comunei.
Deși l-am invocat în sediul materiei, vă rog să-mi permiteți să prezint art. 2 lit. f)            din Legea nr. 190/2018 privind măsuri de punere în aplicare a Regulamentului (UE) 2016/679 al Parlamentului European şi al Consiliului din 27 aprilie 2016 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date şi de abrogare a Directivei 95/46/CE (Regulamentul general privind protecţia datelor) 
  „ art. 2  lit. f) îndeplinirea unei sarcini care serveşte unui interes public - include acele activităţi ale partidelor politice sau ale organizaţiilor cetăţenilor aparţinând minorităţilor naţionale, ale organizaţiilor neguvernamentale, care servesc realizării obiectivelor prevăzute de dreptul constituţional sau de dreptul internaţional public ori funcţionării sistemului democratic, incluzând încurajarea participării cetăţenilor în procesul de luare a deciziilor şi a pregătirii politicilor publice, respectiv promovarea principiilor şi valorilor democraţiei. .”
Faţă de cele ce preced, ţinând seama de importanţa sa, vă rog să analizaţi şi să hotărâţi asupra proiectului privind aprobarea proiectului stabilirea de măsuri privind administrarea sistemului de supraveghere video al comunei Vulcana-Băi,  proiect care dovedeşte capacitatea efectivă de a soluţiona şi de a gestiona, în numele şi în interesul colectivităţii locale pe care o reprezentăm, treburile publice, în condiţiile legii.

Anticipând solicitudinea dumneavoastră, vă mulțumesc și vă rog să primiți, stimați consilieri locali, expresia întregii mele considerații.
PRIMARUL COMUNEI VULCANA-BĂI,

Emil DRĂGHICI
